Nordaŭstralia turnico

La Sablobrusta aŭ Nordaŭstralia turnico (Turnix olivii) estas la plej granda kaj eble tre rara specio de birdoj en la familio Turnicedoj. Tiu familio estas speciala en tio ke la inoj estas pli grandaj kaj pli koloraj ol maskloj (kiuj kovas kaj idozorgas) kaj estas poliandriaj. Ĝi troviĝas en kiel endemio nur en la Kabjorka Duoninsulo de nordorienta Aŭstralio. La specio troviĝas en herbejaj habitatoj. 

 Priskribo 
La Nordaŭstralia turnico estas 18-23 cm longa kaj kutime pezas pli ol 110 g. Kaj la vosto kaj la flugiloj estas mallongaj. La dorso estas kaŝtankolora. La flankoj de la kapo estas markitaj per kaŝtana koloro sur senmarka griza kapo; dum la brusto estas varme sablokolora. Ankaŭ la Buntoturnico kaj vera koturno Synoicus ypsilophorus kunekzistas kun tiu ĉi specio. La sablobrusta estas pli granda (kaj pli longkrura) ol ambaŭ kaj estas sufiĉe diferenca de la tute malhela koturno. La Buntoturnico estas preskaŭ tute makuleca, kun tre markitaj blankaj makuloj sur la brusto kaj neniu varma sablokolora koloro. La plej simila specio al la Nordaŭstralia estas la Avela turnico, kiu ne koincidas en natura medio, ĉar ĝi estas nordokcidenta anstataŭ nordorienta.

Referencoj

Eksteraj ligiloj

Kategorio:Turnicedoj
Kategorio:Birdoj de Aŭstralio